1 priedas. Kvietimas pateikti pasiūlymus

Kvietime pateikti pasiūlymą pateikiama ši informacija:

1. Užsakovo pavadinimas (konsoliduoto užsakymo atveju – visų Užsakovų pavadinimai), pagal kurio CPO LT pateiktą užsakymą, atliekamas konkretus pirkimas;
2. Pirkimo objekto techninė specifikacija;
3. Informacija apie pirkimo objekto skaidymą į dalis;
4. Pasiūlymo pateikimo terminas (kuris negali būti trumpesnis kaip Viešųjų pirkimų įstatyme nustatytas minimalus pasiūlymų pateikimo terminas, taikant DPS) [nuo 8 iki 15 d.d.];
5. Prekių tiekimo laikotarpis [nuo 1 iki 12 mėn.];
6. Preliminarūs kiekiai (apimtys) (*naudojama pasiūlymų palyginimui, eilės ir laimėtojo nustatymui. Į sutartį bus įrašyti tiekėjo pasiūlyti fiksuoti įkainiai. Prekės nurodytos Pirkimo sutarties priede Nr. 1 bus perkamos pagal poreikį*); Prekės pristatymo terminas ne ilgiau kaip [nuo 2 iki 3 darbo dienų] kai atskiro Prekių užsakymo kaina mažesnė nei 10 000 Eur be PVM; [nuo 3 iki 10 darbo dienų] kai atskiro Prekių užsakymo kaina lygi 10 000 Eur be PVM ir mažesnė nei 100 000 Eur be PVM; [nuo 6 iki 14 darbo dienų] kai atskiro Prekių užsakymo kaina lygi arba didesnė nei 100 000 Eur be PVM. Terminas pradedamas skaičiuoti nuo sekančios darbo dienos. Prekės pristatomos oficialiu Užsakovo darbo laiku.
7. Per Pirkimo sutarties galiojimo terminą išperkamas minimalus kiekis – ne mažiau kaip [nuo 50 iki 100] procentų Pradinės sutarties vertės;
8. Prekių pristatymo vieta [adresas];
9. Viso perkamo prekės kiekio numatomas maksimalus biudžetas Eur be PVM;
10. Preliminari Pirkimo sutarties įsigaliojimo data;
11. Užsakovo nurodytas kontaktinis asmuo (vardas, pavardė, pareigos, tel. Nr., el. paštas);
12. Užsakovo nurodytas už Pirkimo sutarties vykdymo priežiūrą atsakingas asmuo (vardas, pavardė, pareigos, tel. Nr., el. paštas);
13. Užsakovo nurodytas už Pirkimo sutarties / jos pakeitimų paskelbimą atsakingas asmuo (vardas, pavardė, pareigos, tel. Nr., el. paštas);
14. pasiūlymų vertinimo kriterijai ir tvarka **ekonomiškai naudingiausias pasiūlymas išrenkamas pagal kainą**;
15. PVM tarifas [21%];
16. informacija apie Pirkimo sutarties įvykdymo užtikrinimą. Ar reikalaujama Pirkimo sutarties įvykdymo užtikrinimo priemonė (banko garantija / draudimo bendrovės laidavimo raštas), kai planuojama Pirkimo sutarties vertė didesnė kaip 10 000 (dešimt tūkstančių) eurų įskaitant PVM; Pasirinkus „Taip“ sutarties įvykdymo užtikrinimas bus taikomas, kai su laimėtoju pasirašytos sutarties vertė bus didesnė kaip 10 000 (dešimt tūkstančių) eurų su PVM. Pirkimo sutarties įvykdymo užtikrinimo vertės dydis [5 - 10] proc. nuo pradinės sutarties vertės.
17. Atsiskaitymo terminas [nuo 1 iki 30 kalendorinių dienų];

Kvietime pateikti pasiūlymą gali būti pateikiama ir kita informacija apie pirkimo sąlygas bei informacija, kurią turi nurodyti ir / ar pateikti DPS tiekėjas pasiūlyme.

Bendrinės Konkretaus užsakymo sąlygos:

1. Pasiūlymų vertinimo kriterijai ir tvarka. Pasiūlymai bus vertinami vadovaujantis kainos kriterijumi kiekvienos prekės nurodytam visam kiekiui atskirai;

2. Informacija apie pasiūlymo kainos pateikimą. Pateikdamas pasiūlymą tiekėjas turi nurodyti mato vieneto kainą su 2 skaičiais po kablelio;

3. Informacija apie alternatyvius pasiūlymus. Alternatyvūs pasiūlymai nepriimami.

4. Pasiūlymo kalba, kuria jis turi būti parengtas. Pasiūlymas turi būti parengtas lietuvių arba anglų kalba.